गुवाहाटी,सेप्तेम्बर 3: सा-सान्जा ओनसोलनि Non Lapsable Central Pool of Resources (NLCPR) नि सिङाव गुबुन गुबुन जौगाखां खामानिफोर सोलिफुबाय थानायखौ DoNER आ गोजोन्नाय मोनैनि जाहोनाव आसामनि दिस्पुर सरकारखौ 2020 माइथायनि मार्च दाननि सिगां फोजोबनो खावलायदों। जुदि हादोरसानि सरकारा खामानिफोरखौ थिखानाय समनि गेजेराव फोजोबनो हाया अब्ला थालांनाय माखासे प्रजेकनि खामानिआव हादोरसा सरकारा रां बाहायनानै खामानिफोरखौ मावफुंनांगोन होन्ना DoNER आ मिथि होबावो। सा-सान्जा ओनसोलनि हादोरसाफोरावबो एखे रोखोमनि बिथोन हरदों होन्ना मिथिनो मोन्नाय जायो।